पाएं अपने शहर की ताज़ा ख़बरें और फ्री ई-पेपरडाउनलोड करें
विवाहिता से अवैध संबंध बनाना युवक को भारी गुजरा। विवाहिता के पति ने उसे मार डाला। खास बात यह है कि हत्या से पहलेे साथ में शराब पी। जब युवक को नश चढ़ गया, उसके बाद स्वापी (गमछा) से उसका गला घोंट दिया। मरने के बाद उसके पकड़े उतार दिए और नंगी लाश को खेत से घसीट कर सड़क पर लाया और फरार हो गया था। पुलिस ने हत्यारोपी पति को गिरफ्तार कर लिया है। 3 मई को हुई वारदात का पर्दाफाश पुलिस ने गुरुवार को किया है। यह मामला अलवर शहर के सदर थाना क्षेत्र के भुराहेड़ी गांव का है। 3 मई को सदर थाना क्षेत्र के भुराहेड़ी गांव में युवक का शव सड़क पर मिला था। इसकी शिनाख्त भुराहेड़ी गांव निवासी 35 वर्षीय धर्मपाल पुत्र सुखलाल के रूप में हुई थी। धर्मपाल के भाई जगदीश ने हत्या की रिपोर्ट दर्ज कराई थी।
पति-पत्नी में होता था झगड़ा
पुलिस ने बताया कि हत्यारोपी भुराहेड़ी गांव निवासी राकेश उर्फ बकरा की पत्नी से धर्मपाल के अवैध संबंध थे। पुलिस का दावा है कि हत्या के कुछ घंटे पहले तक राकेश, धर्मपाल के साथ था। यह भी पता लगा कि पहले भी पत्नी के साथ अवैध सम्बंधों को लेकर राकेश व उसकी पत्नी में झगड़ा हुआ था। राकेश ने पत्नी के साथ मारपीट की गई थी। इसकी पुलिस में भी शिकायत दर्ज की गई थी। राकेश का चालान हुआ था। इसी के बाद से राकेश ने धर्मपाल को निपटाने की ठान ली।
पहले मारपीट
राकेश ने धर्मपाल के साथ खेत में बैठकर शराब पी। नशे की हालत में उसके साथ मारपीट की। उसके शरीर से सभी कपड़े उतारे। स्वापी से गला दबाकर हत्या कर दी। इसके बाद लाश को खेत से खींचकर रोड पर ले गया। वहां से फरार हो गया। पुलिस का दावा है कि राकेश ने हत्या करने की बात कबूल की है। उसे पुलिस ने गिरफ्तार कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn